Ir-Regolament tal-Kummissjoni (KEE) Nru 822/2000
tad-19 ta’ April 2000
li japplika l-koeffiċjent ta’ tnaqqis għaċ-ċertifikati għal rifużjoni fuq oġġetti mhux koperti bl-Anness I mat-Trattat, li hemm dispożżizjonijiet dwaru fl-Artikolu 6b tar-Regolament (KE) Nru 1222/94
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jippreskrivi l-arranġamenti kummerċjali li japplikaw għal ċerti oġġetti li jirriżultaw mill-proċessar ta’ prodotti tal-biedja [1], kif l-aħħar emendat bir-Regolament tal-Kummissjoni (KEE) Nru 2491/98 [2], u partikolarment l-ewwel subparagrafu ta’ l-Artikolu 8(3) tiegħu,
Wara li kkunsidrat ir-Regolament tal-Kummissjoni (KEE) Nru 1222/94 tat-30 ta’ Mejju 1994 li jippreskrivi regoli komuni dettaljati sabiex tiġi applikata s-sistema tal-konċessjoni ta’ rifużjoni fuq l-esportazzjoni dwar ċerti prootti tal-biedja esportati bħala oġġetti mhux koperti bl-Anness I mat-Trattat, u l-kriterji sabiex jiġi fissat l-ammont ta’ dawn ir-rifużjoni [3], kif l-aħħar emendat bir-Regolament (KE) Nru 701/2000 [4], u partikolarment l-Artikoli 6b(6) u (8) tiegħu,
Billi:
(1) L-ammonti kumulati tar-rifużjoni mitluba għaċ-ċertifikati diġa maħruġa jwasslu għal 305159263 Euro. Din is-somma, meta magħduda ma’ l-ammonti għall-applikazzjonijiet mitfugħa mill-10 sa l-14 ta’ April 2000 u meħuda fuq bażi annwali, tista’ tipprevjieni lill-Kummissjoni milli tilħaq l-obbligi tagħha skond l-Artikolu 6b(8) tar-Regolament (KE) Nru 1222/94.
(2) Għandu għalhekk jiġi applikat koeffiċjent ta’ tnaqqis fuq il-bażi ta’ l-Artikolu 6b(3) u (4) għall-ammonti mitluba fil-għamla ta’ ċertifikati matul il-ġimgħa msemmija hawn fuq,
ADOTTAT DAN IR-REGOLAMENT:
Artikolu 1
L-ammonti taċ-ċertifikati għall-applikazzjonijiet depożitati għal-perjodu taż-żmien mill-10 sa l-14 ta’ April 2000 huma soġġetti għal koeffiċjent ta’ tnaqqis ta’ 0,68.
Artikolu 2
Dan ir-Regolament għandu jidħol fis-seħħ fil-21 ta’ April 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ April 2000.